Document ID: 32011R0125

ΚΑΝΟΝΙΣΜΌΣ (ΕΕ) αριθ. 125/2011 ΤΗΣ ΕΠΙΤΡΟΠΉΣ
της 11ης Φεβρουαρίου 2011
περί καθορισμού του ύψους της ενίσχυσης μεταφοράς και της κατ’ αποκοπή ενίσχυσης για ορισμένα αλιευτικά προϊόντα κατά την αλιευτική περίοδο 2011
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 104/2000 του Συμβουλίου, της 17ης Δεκεμβρίου 1999, για την κοινή οργάνωση των αγορών των προϊόντων αλιείας και υδατοκαλλιέργειας (1),
Έχοντας υπόψη τον κανονισμό (ΕΚ) αριθ. 2814/2000 της Επιτροπής, της 21ης Δεκεμβρίου 2000, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 104/2000 του Συμβουλίου όσον αφορά τη χορήγηση ενίσχυσης στη μεταφορά για ορισμένα αλιευτικά προϊόντα (2), και ιδίως το άρθρο 5,
Έχοντας υπόψη τον κανονισμό (ΕΚ) αριθ. 939/2001 της Επιτροπής, της 14ης Μαΐου 2001, για τη θέσπιση των λεπτομερειών εφαρμογής του κανονισμού (ΕΚ) αριθ. 104/2000 του Συμβουλίου όσον αφορά τη χορήγηση κατ’ αποκοπή ενίσχυσης για ορισμένα προϊόντα αλιείας (3), και ιδίως το άρθρο 5,
Εκτιμώντας τα ακόλουθα:
(1)
Ο κανονισμός (ΕΚ) αριθ. 104/2000 προβλέπει ότι μπορεί να χορηγηθεί ενίσχυση για ποσότητες ορισμένων νωπών προϊόντων που αποσύρθηκαν από την αγορά και είτε υπέστησαν μεταποίηση με σκοπό τη σταθεροποίησή τους και αποθεματοποιήθηκαν, είτε κονσερβοποιήθηκαν.
(2)
Στόχος της εν λόγω ενίσχυσης είναι να ενθαρρυνθούν οι οργανώσεις παραγωγών να μεταποιήσουν ή να συντηρήσουν προϊόντα που αποσύρθηκαν από την αγορά αντί να τα καταστρέψουν.
(3)
Το ύψος της ενίσχυσης δεν πρέπει να είναι υπερβολικό σε σημείο που να διαταράσσει την ισορροπία της αγοράς των εν λόγω προϊόντων ή να στρεβλώνει τον ανταγωνισμό.
(4)
Το ύψος της ενίσχυσης δεν επιτρέπεται να υπερβαίνει τις διαπιστωθείσες στην Ένωση κατά την προηγούμενη αλιευτική περίοδο τεχνικές και οικονομικές δαπάνες τις συναφείς με τις απαραίτητες εργασίες για τη σταθεροποίηση και την αποθεματοποίηση.
(5)
Για να μην παρακωλυθεί η λειτουργία του συστήματος παρέμβασης για το έτος 2011, ο παρών κανονισμός πρέπει να ισχύσει αναδρομικά από την 1η Ιανουαρίου 2011.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης Αλιευτικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την αλιευτική περίοδο 2011 το ύψος της ενίσχυσης μεταφοράς που αναφέρεται στο άρθρο 23 του κανονισμού (ΕΚ) αριθ. 104/2000 και το ύψος της κατ’ αποκοπήν ενίσχυσης που αναφέρεται στο άρθρο 24 παράγραφος 4 του ιδίου κανονισμού καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2011.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Φεβρουαρίου 2011.

Labels: 3
19
6